Kauboji i indijanci ujedinjeni protiv željeznice (12/11/01) - 2001-11-13
Predloženo proširenje željeznice Dakota, Minnesota and Eastern dovelo je do toga da su se ove dvije skupine okupile i formirale Kaubojs
U razdoblju kad je američki Zapad služio kao krajnja granica Amerike, kauboji i Indijanci smatrani su ljutim neprijateljima. Kauboji, koji su jahali na konjima prateći stoku na putovima dužim i od tisuću kilometara, postali su legenda američke prošlosti. Indijanci, koji su živjeli na zemlji kroz koju su kauboji prolazili sa svojom stokom, bili su - kako se naseljavanje proširivalo - potiskivani u državne rezervate, a postali su također dio američke predaje. Tradicionalno ove dvije skupine ljudi nisu poznate po tome da su često bile na istoj strani. No sve se to izmijenilo za mnoge američke Indijance i rančere, koji nisu bili Indijanci, u saveznim državama Wyoming i Južna Dakota. Predloženo proširenje željeznice Dakota, Minnesota and Eastern ili DM&E, sa sjedištem u Brookingsu, Južna Dakota, dovelo je do toga da su se ove dvije skupine okupile i formirale Kaubojsko-indijanski savez. Njihov je cilj da postignu nešto što se nije moglo ostvariti prije 150 godina - da do rančeva i farmi ne dođe američka željeznica. Američka je željeznica proširila zemlju, dovodeći do osnivanja naselje uzduž svog puta i prevozeći robu i putnike na mjesta na kojima prije nisu nikad bili. Zapravo većina Amerikanaca smatra željeznicu kao blagodat za ljudski rod, no to se ne može reći za američke Indijance koji su promatrali - 'željeznog konja' kao prijetnju njihovom načinu života - koji je doveo tisuće naseljenika na zemlju njihovih plemena i pridonio gotovo potpunom istrijebljenju bivola....Sada, sto i pedeset godina kasnije rančeri i farmeri imaju isti osjećaj da se zadire u nešto njihovo kao što su nekoć imali Indijanci. No ovaj puta nije to Manifest Destiny - američka doktrina iz devetnaestog stoljeća po kojoj se smatralo da Sjedinjene Države imaju pravo i dužnost da se prošire po cijelom sjevernoameričkom kontinentu - koja prugu širi prema zapadu, već potraga za energijom....Projekt Dakota, Minnesota and Eastern poziva da se preko tisuću i četristo kilometara tračnica postavi kroz Minnesotu i Južnu Dakotu do rudnika ugljena u ogromnom Poweder River bazenu u Wyomingu... Pristaše ovog projekta kažu kako su zalihe ugljena jeftini izvor domaće energije, koji će umanjiti američku potrebu za uvoznom naftom. Protivnici pak kažu kako je rješenje u alternativnim izvorima energije - sunčevoj i od vjetra - i bore se protiv projekta već preko dvije godine, navodeći kao razloge zabrinutost zbog zaštite okoliša i kršenje postojećih sporazuma s Indijancima. Kako je jesen zamijenila ljeto, deseci aktivista iz ovog kraja okupili su se u gradu Mitchellu u Južnoj Dakoti, s jednim ciljem - zaustaviti ostvarivanje projekta DM&E. Jedna od skupina koja u tome sudjeluje jest Kaubojsko-indijanski savez, odnosno - CIA. Ova su organizaciju osnovali Indijanci i ne-Indijanci koji su osjećali da je najbolji način da se suprotstave projektu DM&E tako da se udruže. Jedan od osnivača ovog saveza Harvey Bijela Žena kaže kako ove dvije skupine još uvijek imaju svoje razlike, no postoje neke stvari oko kojih se slažu. "Posljednja dva tjedna od 11. rujna, može se vidjeti u cijeloj zemlji kako se veliki naglasak stavlja na jedinstvo, ujedinjavanje ljudi. A to je ono što smo mi u ovom projektu radili od samog početka, kad smo prvi put čuli za mogućnost dolaska željeznice. Rančeri i farmeri, indijanska plemena imaju taj posebni odnos prema zemlji bez obzira na sve. Svi osjećamo da trebamo govoriti jednim glasom i jednim umom", kaže Harvey Bijela Žena. Kauboji su zabrinuti da bi pruga mogla prepoloviti područja na kojima se hrani njihova stoka, a da bi iskre od kotača na vlakovima mogle paliti osušenu travu i izazivati požare u prirodi. Indijanci kažu da bi proširenje željeznice kršilo sporazume ako bi pruga prolazila područjima koje je američka Vlada odvojila za njihova plemena. Obje skupine zabrinute su zbog toga kakav bi to utjecaj imalo na okoliš. No nedavni teroristički napadi na Sjedinjene Države doveli su jednu novu zabrinutost u središte pozornosti - američki energetski suatav...Glasnogovornica Bison Land Resource Centera Lillias Jarding kaže kako Amerika treba izmijeniti način na koji upravlja energijom, te da je izgradnja željezničke pruge vremenom pregažena i opasna zamisao. "Centralizirana postrojenja za opskrbu enrgijom kao što su nalazišta ugljena, naftovodi, nuklearne elektrane i željeznčka pruga lake su mete terorističkih napada. Ako želimo sigurnu opskrbu energijom, trebamo decentralizirati tu opskrbu koristeći izvore kao što su vjetar, sunce, male biljke s etanolom i slične stvari",kaže gospođa Jarding. Gospođa Jarding kaže da mogućnost da će DM&E prevoziti opasne materijale čini vjerojatnijim mogućnost i od otmice vlakova. "To je ona vrsta stvari gdje vam netko može nanijeti veliku štetu tako da izbaci iz tračnica vlak s opasnim materijalima i to u centru Rocherstera u Minnesoti ili u centru Brookings u Južnoj Dakoti.", kaže ona. No Kevin Schiefer predsjednik DM&E kaže kako je ideja da bi se tom prugom prevozili opasni tereti čista besmislica. "To je nešto što su izmislili protivnici pruge kao taktiku zastrašivanja. Za to uopće nema temelja. Ne postoji za to tržište, to nije izvedivo i uopće nema smisla, kao ideja." Gospodin Schieffer također kaže da primarna svrha ovog projekta nije ni prijevoz ugljena, iako se pruga gradi do nalazišta ugljena u Powder River bazenu u Wyomingu...Uvjeravanja gospodina Schieffera da će DM&E prevoziti uz ugljen i kukuruz, žito i soju priskrbila mu je podršku Farmerskog ureda u Južnoj Dakoti i većine njegovih članova...Izgledi za gospodarski prosperitet za sve one koji se nalaze uz predloženu rutu dovelo je do toga da mnogi poslovni ljudi u Južnoj Dakoti, poput Dennisa Andersona, podržavaju DM&E. "Govori se o mogućnosti da će tu biti izgrađeno i željezničko čvorište, a to bi vjerujem moglo značiti i veći broj novih radnih mjesta, nove obitelji i sve one stvari koje jednostavno pomažu malim zajedncama da dožive procvat i da se razviju", kaže gospodin Anderson. Odluka o tome hoće li se DM&E-u dopustiti širenje ovisi o Odboru za kopneni transport američke vlade, koji namjerava u nekoliko sljedećih mejseci završiti Izvješće o konačnim posljedicama po okoliš. No kako se približava taj trenutak, tako raste i protivljenje ovom projektu. Kaubojsko-indijanski savez obraća se za pomoć na sve strane. Nedavno je dobio i pismo podrške glazbenika Bonnie Rait, Jacksona Browna i sastava Indigo Girls, koji su svi gorljivi aktivisti za zaštitu okoliša i prava američkih Indijanaca. Čak i da savezne vlasti odobre cijeli projekt, ova skupina namejrava nastaviti borbu protiv DM&E-a na sudu. Šezdesetih godina deventaestog stoljeća poglavica Lakota Indijanaca, Crveni oblak, predvodio je svoje pleme u pobjedi protiv vojske Sjedinjenih Država, privremeno zaustavivši time američko napredovanje prema Zapadu. Danas praunuk velikog poglavica Oliver crveni oblak kaže da je ostati ujedinjen jedina opcija i za kauboje i za Indijance ako se želi zauvijek zaustaviti širenje željeznice. "Nadam se da se zajednom možemo boriti protiv toga...U prvom i drugom svjetskom ratu borili smo se zajedno, svi smo se borili zajedno za našu slobodu, za budućnost naših generacija. Moramo razumijeti kako ljudi žive i to je ono što pokušavamo. To je ono što nam je Bog stvoritelj dao - našu zemlju, prekrasnu zemlju. I pogledajte što pokušavaju učiniti", kaže Oliver crveni oblak.